

**REPUBLIKA HRVATSKA**

**VARAŽDINSKA ŽUPANIJA**

**OPĆINA VIDOVEC**

**Općinsko vijeće Općine Vidovec**

KLASA: 021-05/21-01/12

URBROJ: 2186/10-01/1-21-02

Vidovec, 16.09.2021.

**SKRAĆENI ZAPISNIK**

**s 03. sjednice Općinskog vijeća Općine Vidovec, održane dana**

**16. rujna 2021. godine ( četvrtak )**

Sjednica Općinskog vijeća Općine Vidovec održala se u Etno kući Domitrovec (KITEC),

(uz obavezu poštivanja propisanih epidem. mjera zaštite od COVID-19).

**Sjednica je započela u 19,00 sati.**

Krunoslav Bistrović predsjednik Općinskog vijeća Općine Vidovec pozdravio je sve članove Općinskog vijeća Općine Vidovec, načelnika Općine Vidovec, djelatnice Jedinstvenog upravnog odjela Općine Vidovec te predstavnike medija kao i predsjednicu Savjeta mladih Općine Vidovec.

**UTVRĐIVANJE KVORUMA ČLANOVA OPĆINSKOG VIJEĆA :**

Krunoslav Bistrović predsjednik Općinskog vijeća utvrdio je da je sjednici prisutno 11 članova od izabranih 13 članova Općinskog vijeća Općine Vidovec te konstatirao da kvorum postoji i može se nastaviti sa daljnjim tijekom sjednice Općinskog vijeća Općine Vidovec te da će sve donijete odluke biti pravovaljane.

**PRISUTNI ČLANOVI OPĆINSKOG VIJEĆA** :

Krunoslav Bistrović, Neven Hajsok, Ljubica Hosni, Ivan Benček, Ivančica Čačić Košić, Ines Pavleković, Marijo Serini, David Šantek, Nikola Pozder, Maja Pintarić, Mihael Blažeković, Matija Mihalina

**SJEDNICI NISU PRISUSTVOVALI ČLANOVI OPĆINSKOG VIJEĆA** : Danijel Mašić

**PREDSJEDATELJ** : Krunoslav Bistrović

**OSTALI PRISUTNI** :

Bruno Hranić načelnik Općine Vidovec, Petra Rogina pročelnica JUO Općine Vidovec, Andreja Peharda referentica-adm.tajnica, Mateja Novak viši stručni suradnik za financije i proračun, Nives Zagorec referent za financijsko-računovodstvene poslove, te predstavnici medija Nikolina Jureković-Novoselec Radio Megaton, Ivana Dreven Varaždinske vijesti i Nebojša Kalajdžija Aktualno.hr.

**USVAJANJE SKRAĆENOG ZAPISNIKA SA 02. SJEDNICE OPĆINSKOG VIJEĆA OPĆINE VIDOVEC ODRŽANE DANA 09.07.2021. GODINE ;**

Krunoslav Bistrović predsjednik Općinskog vijeća:

„Svi ste zaprimili skraćeni zapisnik sa 02. sjednice zajedno sa materijalima za sjednicu, ima tko kakvu primjedbu ili nadopunu? Ako nema, dajem na usvajanje skraćeni zapisnik sa 02. sjednice Općinskog vijeća Općine Vidovec?“

Tko je za : 11 članova Vijeća

Tko je protiv : 0

Ima li suzdržanih : 0

**Krunoslav Bistrović predsjednik Općinskog vijeća konstatirao je da je skraćeni zapisnik sa 02. sjednice Općinskog vijeća Općine Vidovec usvojeni jednoglasno sa 11 glasova od 11 prisutnih članova Općinskog vijeća.**

***Također je konstatirao da se sjednici Vijeća pridružila potpredsjednica Vijeća Maja Pintarić i da je sjednici prisutno ukupno 12 članova Općinskog vijeća.***

**UTVRĐIVANJE DNEVNOG REDA ZA 03. SJEDNICU OPĆINSKOG VIJEĆA OPĆINE VIDOVEC**

Krunoslav Bistrović predsjednik Općinskog vijeća:

„Prelazimo na predloženi dnevni red koji ste zaprimili uz materijale za sjednicu od 10. točaka, međutim imamo još jednu nadopunu dnevnog reda, pa predlažem da 10. točka bude prijedlog Odluke o prodaji nekretnine k.č.br.125 k.o. Vidovec, a 11. točka da bude točka razno. Dobili ste svi materijal i za ovu nadopunu, prijedlog Odluke o prodaji nekretnine u vlasništvu Općine Vidove pa ću dati takav dnevni red, sa dopunom na glasovanje. Tko je za predloženi dnevni red sa dopunom točke 10.„

Tko je za : 12 članova Vijeća

Tko je protiv : 0

Ima li suzdržanih : 0

**Krunoslav Bistrović predsjednik Općinskog** **vijeća konstatirao je da je dnevni red za 03. sjednicu Općinskog vijeća Općine Vidovec prihvaćeni jednoglasno, sa 12 glasova od 12 prisutnih članova Općinskog vijeća.**

Usvojeni

**D N E V N I R E D**

1. Polugodišnji izvještaj o radu općinskog načelnika za razdoblje od 01.01. do 30.06.2021. godine,
2. Polugodišnji izvještaj o izvršenju Proračuna Općine Vidovec za razdoblje od 01.01.-30.06. 2021.g. (4. i 6. razina)
3. Polugodišnji izvještaj o izvršenju plana razvojnih programa Općine Vidovec za razdoblje od 01. siječnja do 30. lipnja 2021. godine
4. Polugodišnji izvještaj o izvršenju financijskog plana dječjeg vrtića Škrinjica za razdoblje 01.01.2021. do 30.06.2021. (4. i 6. razina)
5. Prijedlog Odluke o kriterijima, mjerilima i postupku dodjele prostora u vlasništvu Općine Vidovec na korištenje udrugama,
6. Prijedlog Odluke o izmjenama i dopunama Odluke o utvrđivanju mjerila za sufinanciranje djelatnosti ustanova predškolskog odgoja,
7. Prijedlog Rješenja o imenovanju ravnateljice Dječjeg vrtića Škrinjica,
8. Odluka o davanju koncesije za obavljanje dimnjačarskih poslova na području Općine Vidovec,
9. Prijedlog Odluke o davanju pozitivnog mišljenja o ulasku u obuhvat većeg urbanog područja grada Varaždina,
10. Prijedlog Odluke o prodaji nekretnine k.č.br. 125 k.o. Vidovec,
11. Razno.

**Točka 1.**

**Polugodišnji izvještaj o radu općinskog načelnika**

**za razdoblje od 01.01. do 30.06.2021. godine**

Krunoslav Bistrović predsjednik Općinskog vijeća:

„Prelazimo na prvu točku, a to je Polugodišnji izvještaj o radu općinskog načelnika za razdoblje od 01.01. do 30.06.2021. godine. Svi ste dobili materijale, da li ima tko kakvo pitanje“.

Bruno Hranić ukratko je obrazložio da se radi o zakonskoj obavezi podnošenja Polugodišnjeg izvještaja o radu Općinskog načelnika koji su zaprimili u pismenom obliku svi članovi Općinskog vijeća, gdje su navedene sve aktivnosti te dodao da se krenulo i sa uskrsnicama ove godine.

Krunoslav Bistrović predsjednik Općinskog vijeća:

„Ako nema pitanja, dajem ovakav izvještaj općinskog načelnika na glasanje“.

Tko je za : 12 članova Vijeća

Tko je protiv : 0

Ima li suzdržanih : 0

**Krunoslav Bistrović predsjednik Općinskog** **vijeća konstatirao je da je Polugodišnji izvještaj o radu općinskog načelnika za razdoblje od 01.01. do 30.06.2021. godine prihvaćeni jednoglasno, sa 12 glasova od 12 prisutnih članova Općinskog vijeća.**

**Točka 2.**

**Polugodišnji izvještaj o izvršenju Proračuna Općine Vidovec za razdoblje**

**od 01.01.-30.06. 2021.g. (4. i 6. razina)**

Krunoslav Bistrović predsjednik Općinskog vijeća:

„Prelazimo na drugu točku, Polugodišnji izvještaj o izvršenju Proračuna Općine Vidovec za razdoblje od 01.01.-30.06. 2021.g. (4. i 6. razina). Da li ima nekih pitanja, ako nema, dajem drugu točku na glasanje. Tko je za prihvaćanje takvog Polugodišnjeg izvještaja o izvršenju Proračuna?“

Tko je za : 9 članova Vijeća

Tko je protiv : 0

Ima li suzdržanih : 3 člana Vijeća

**Krunoslav Bistrović predsjednik Općinskog** **vijeća konstatirao je da je Polugodišnji izvještaj o izvršenju Proračuna Općine Vidovec za razdoblje od 01.01.-30.06. 2021.g. (4. i 6. razina)** **prihvaćeni, sa 9 glasova od 12 prisutnih članova Općinskog vijeća.**

**Točka 3.**

**Polugodišnji izvještaj o izvršenju plana razvojnih programa Općine Vidovec**

**za razdoblje od 01. siječnja do 30. lipnja 2021. godine**

Krunoslav Bistrović predsjednik Općinskog vijeća:

„Prelazimo na treću točku, Polugodišnji izvještaj o izvršenju plana razvojnih programa Općine Vidovec za razdoblje od 01. siječnja do 30. lipnja 2021. godine. Da li ima po ovoj točci pitanja ili potrebe za diskusijom. Ako nema dajem na glasovanje Polugodišnji izvještaj o izvršenju plana razvojnih programa Općine Vidovec “.

Tko je za : 12 članova Vijeća

Tko je protiv : 0

Ima li suzdržanih : 0

**Krunoslav Bistrović predsjednik Općinskog** **vijeća konstatirao je da je Polugodišnji izvještaj o izvršenju plana razvojnih programa Općine Vidovec za razdoblje od 01. siječnja do 30. lipnja 2021. godine prihvaćeni jednoglasno, sa 12 glasova od 12 prisutnih članova Općinskog vijeća.**

**Točka 4.**

**Polugodišnji izvještaj o izvršenju financijskog plana dječjeg vrtića Škrinjica**

**za razdoblje 01.01.2021. do 30.06.2021. (4. i 6. razina)**

Krunoslav Bistrović predsjednik Općinskog vijeća:

„Prelazimo na četvrtu točku, a to je Polugodišnji izvještaj o izvršenju financijskog plana dječjeg vrtića Škrinjica za razdoblje 01.01.2021. do 30.06.2021. (4. i 6. razina). Da li ima pitanja ili diskusije. Ako nema dajem takav Polugodišnji izvještaj o izvršenju financijskog plana dječjeg vrtića Škrinjica na glasovanje“.

Tko je za : 12 članova Vijeća

Tko je protiv : 0

Ima li suzdržanih : 0

**Krunoslav Bistrović predsjednik Općinskog** **vijeća konstatirao je da je Polugodišnji izvještaj o izvršenju financijskog plana dječjeg vrtića Škrinjica za razdoblje 01.01.2021. do 30.06.2021. (4. i 6. razina) prihvaćeni jednoglasno, sa 12 glasova od 12 prisutnih članova Općinskog vijeća.**

**Točka 5.**

**Prijedlog Odluke o kriterijima, mjerilima i postupku dodjele prostora u vlasništvu Općine Vidovec na korištenje udrugama**

Krunoslav Bistrović predsjednik Općinskog vijeća:

„Prelazimo na točku petu, prijedlog Odluke o kriterijima, mjerilima i postupku dodjele prostora u vlasništvu Općine Vidovec na korištenje udrugama“.

Bruno Hranić načelnik Općine Vidovec pojasnio je predloženu Odluku, kriterije mjerila i postupke dodjele prostora u vlasništvu Općine Vidovec na korištenje udrugama, u prizemlju zgrade Općine na prostoru bivšeg dječjeg vrtića.

Krunoslav Bistrović predsjednik Općinskog vijeća:

„Ima još netko pitanja. Ako nema dajem prijedlog Odluke o kriterijima, mjerilima i postupku dodjele prostora u vlasništvu Općine Vidovec na korištenje udrugama, na glasovanje“.

Tko je za : 12 članova Vijeća

Tko je protiv : 0

Ima li suzdržanih : 0

**Krunoslav Bistrović predsjednik Općinskog** **vijeća konstatirao je da je** **Odluka o kriterijima, mjerilima i postupku dodjele prostora u vlasništvu Općine Vidovec na korištenje udrugama prihvaćena jednoglasno, sa 12 glasova od 12 prisutnih članova Općinskog vijeća.**

**Točka 6.**

**Prijedlog Odluke o izmjenama i dopunama Odluke o utvrđivanju mjerila za sufinanciranje djelatnosti ustanova predškolskog odgoja**

Krunoslav Bistrović predsjednik Općinskog vijeća:

„Prelazimo na šestu točku, prijedlog Odluke o izmjenama i dopunama Odluke o utvrđivanju mjerila za sufinanciranje djelatnosti ustanova predškolskog odgoja. Da li ima nekih pitanja?“

David Šantek član Općinskog vijeća zamolio je za obrazloženje vezano uz članak 1. stavak 2. odnosno novi stavaka 3. predložene odluke.

Odgovor je podnio Bruno Hranić načelnik Općine Vidovec ;

„ Ja sam isto dobio informaciju da je to praksa i u drugim vrtićima, da zaposlenici koji rade u vrtićima imaju određeni popust na djecu, s time da bi ja ipak izbacio van iz tog stavka da se razlika do pune cijene podmiruje iz Proračuna Općine. Znači njihovi zaposlenici mogu imati tu mogućnost 30 % popusta na ekonomsku cijenu, ali ima vanjskih odgojitelja iz Grada Varaždina i ne možemo mi i njima podmirivati razliku u cijeni. Njima bi trebala podmirivati njihova lokalna samouprava“.

U raspravi sudjelovali su pročelnica Jedinstvenog upravnog odjela Petra Rogina, predsjednik Općinskog vijeća Krunoslav Bistrović, načelnik Bruno Hranić te članice Općinskog vijeća Ines Pavleković i Ljubica Hosni.

Petra Rogina pročelnica Jedinstvenog upravnog odjela :

„Znači na glasovanje ide samo prvi dio članka 1. gdje se članak 10. stavak 1. podstavak 5. mijenja, a tiče se umanjenja cijene usluga za vrijeme godišnjih odmora, a o drugom stavku se nebi glasovalo, ali bi išlo obrazloženje ispred Vijeća zbog čega se ova točka nije prihvatila u cijelosti“.

Krunoslav Bistrović predsjednik Općinskog vijeća:

„Tako je i neka na Upravnom vijeće rasprave i to svojom odlukom, ugovorom ili pravilnicima reguliraju, između poslodavca i zaposlenika. Dajem takav prijedlog, bez stavka 2. na glasanje. Tko je za takav prijedlog sa ovom nadopunom koju smo dogovorili“.

Tko je za : 12 članova Vijeća

Tko je protiv : 0

Ima li suzdržanih : 0

**Krunoslav Bistrović predsjednik Općinskog** **vijeća konstatirao je da je** **Odluka o izmjenama i dopunama Odluke o utvrđivanju mjerila za sufinanciranje djelatnosti ustanova predškolskog odgoja** **prihvaćena jednoglasno, sa izmjenom, sa 12 glasova od 12 prisutnih članova Općinskog vijeća.**

Ljubica Hosni, članica Općinskog vijeća :

„Tekst zaključka neka bude sastavni dio ovog zapisnika“.

**Točka 7.**

**Prijedlog Rješenja o imenovanju ravnateljice Dječjeg vrtića Škrinjica**

Krunoslav Bistrović predsjednik Općinskog vijeća:

„Prelazimo na sedmu točku, a to je prijedlog Rješenja o imenovanju ravnateljice Dječjeg vrtića Škrinjica“.

Bruno Hranić načelnik Općine Vidovec upoznao je nazočne sa cjelokupnom situacijom u Dječjem vrtiću, o organizaciji i funkcioniranju, o ostavci dosadašnje ravnateljice te o prijedlogu o imenovanju nove ravnateljice Dječjeg vrtića Škrinjica gđe Vide Risek odgojiteljice predškolske djece.

Petra Rogina pročelnica Jedinstvenog upravnog odjela:

„Vezano uz natječajnu dokumentaciju, koju ste zaprimili i masu osobnih podataka, a koju smo prema statutu Vrtića u cijelosti dužni dati na uvid osnivaču Vrtića, htjela bi Vas informirati o zaštiti osobnih podataka, vas kao Vijećnika. U tu svrhu podijeljene su svima vama izjave o zaštiti osobnih podataka Vijećnika Općine Vidovec, napravljene od strane našeg vanjskog suradnika, službenika za zaštitu osobnih podataka Igora Barleka. Tu su navedeni svi njegovi kontakt podaci, ako bude kakvih pitanja u vezi zaštite osobnih podataka ili ideja, prijedloga ili slično.

Uz tu izjavu nalazi se i obavijest o temeljnim načelima privatnosti i zaštite osobnih podataka kojih se drži Općina Vidovec u zaštiti privatnosti Vijećnika Općine Vidovec, a također navedena su i prava Vijećnika. Isto tako ako Vijećnik želi ostvariti neka od navedenih prava postoje određeni načini komunikacije i najviše bi skrenula pozornost na zadnji dio izjave koju ću pročitati, a ostali dio teksta obavijesti vam ostavljam da sami pročitate, a izjave potpišete i naknadno dostavite na sljedeću sjednicu da imamo u evidenciji“.

Bruno Hranić načelnik Općine Vidovec:

„Samo da se nadovežem da se to ne odnosi samo na ovo, nego važi za sve ostalo, pogotovo kad donosimo odluke o dodjeli socijalnih pomoći i svega ostaloga“.

Ljubica Hosni članica Općinskog vijeća:

„Ja predlažem da izjavu potpišemo danas i da vam ju vratimo, a da nam sadržaj obavijesti pošaljete u elektroničkom obliku, jer kako je ovo zamišljeno jedan dio vam moramo vratiti“.

Petra Rogina pročelnica Jedinstvenog upravnog odjela:

„Nama se sve vraća, s time da potpisujete u dva primjerka, jedan za nas i jedan primjerak vraćam vama da znate što ste potpisali, a na vam je izbor da li želite potpisati odmah ili donijeti na sljedeću sjednicu“.

Krunoslav Bistrović predsjednik Općinskog vijeća:

„Molim vas da to riješimo na kraju sjednice, svi skupa ispunimo i predamo, hvala Petri.

Da li po ovoj točci 7. imamo još kakva pitanja. Ako nema dajem takav prijedlog Rješenja o imenovanju ravnateljice Dječjeg vrtića Škrinjica na glasovanje .“

Tko je za : 12 članova Vijeća

Tko je protiv : 0

Ima li suzdržanih : 0

**Krunoslav Bistrović predsjednik Općinskog** **vijeća konstatirao je da je Rješenje o imenovanju ravnateljice Dječjeg vrtića Škrinjica prihvaćeno jednoglasno, sa 12 glasova od 12 prisutnih članova Općinskog vijeća.**

**Točka 8.**

**Prijedlog Odluke o davanju koncesije za obavljanje dimnjačarskih poslova**

**na području Općine Vidovec**

Krunoslav Bistrović predsjednik Općinskog vijeća:

„Prelazimo na osmu točku, to je prijedlog Odluke o davanju koncesije za obavljanje dimnjačarskih poslova na području Općine Vidovec. Naknadno ste dobili materijale, znate svi o čemu se radi, ima li pitanja po ovoj točci?“

Petra Rogina pročelnica Jedinstvenog upravnog odjela Općine Vidovec ukratko se nadovezala na zapisnik o pregledu i ocjeni ponuda za obavljanje dimnjačarskih poslova te pojasnila razlike i razloge za odabir najpovoljnijeg ponuditelja.

Ljubica Hosni članica Općinskog vijeća:

„Vezano uz potpisivanje ugovora sa koncesionarom, da li je u samom ugovoru pobliže pojašnjena njegova odgovornost u slučaju da dođe do bilo kakve nedaj bože tragične posljedice. Ovo što govorim, govorim iz vlastitog iskustva. Dakle dolazi se na dvorište kontrolirati dimnjak, dimnjak se pogleda ili ne, uzme se četrdeset kuna i otide se. U nekom momentu dogodi se slučaj, da je moj unuk od dvije godine skoro otrovao se monoksidom u kupaoni. Dakle, mi smo trebali priložiti kompletnu dokumentaciju, između ostaloga i o provjeri dimnjaka od dimnjačara. On to nama nije htio dati. On tvrdi da u Općini Vidovec 80% dimnjaka nisu uslovni. Hoču vam reči da osoba koja dođe na moje dvorište ne može meni napisati potvrdu da je moj dimnjak uredan, ako iza toga ne želi učestvovati u procjeni opasnosti kad se uključi policija. Onda se oni naveliko ograđuju od svega, a on meni nikada nije dao opomenu da takav dimnjak nije uredu.

Ja bi lijepo molila samo da bude jedna rečenica, da se regulira ugovorom da je koncesionar dužan u pisanom obliku, upozoriti korisnika odnosno domaćinstvo, ako dimnjak nije uredu. U pisanom obliku jedan primjerak za sebe i jedan primjerak neka ima korisnik“.

Krunoslav Bistrović predsjednik Općinskog vijeća:

„Znači onda ćemo kod formiranja ugovora“

Petra Rogina pročelnica Jedinstvenog upravnog odjela Općine Vidovec:

„Sve to imamo definirano našom odlukom o dimnjačarskim poslovima i on mora postupati općenito po zakonu, ali i po našoj odluci o obavljanju dimnjačarskim poslovima“.

Krunoslav Bistrović predsjednik Općinskog vijeća:

„Ima još netko pitanja. Nema, dajem prijedlog Odluke o davanju koncesije za obavljanje dimnjačarskih poslova na području Općine Vidovec uz ovu napomenu koju smo se dogovorili na glasovanje“.

Tko je za : 12 članova Vijeća

Tko je protiv : 0

Ima li suzdržanih : 0

**Krunoslav Bistrović predsjednik Općinskog** **vijeća konstatirao je da je Odluka o davanju koncesije za obavljanje dimnjačarskih poslova na području Općine Vidovec** **prihvaćena jednoglasno, sa 12 glasova od 12 prisutnih članova Općinskog vijeća.**

**Točka 9.**

**Prijedlog Odluke o davanju pozitivnog mišljenja o ulasku u obuhvat**

**većeg urbanog područja grada Varaždina**

Krunoslav Bistrović predsjednik Općinskog vijeća:

„Prelazimo na devetu točku, a to je prijedlog Odluke o davanju pozitivnog mišljenja o ulasku u obuhvat većeg urbanog područja grada Varaždina“.

Bruno Hranić načelnik Općine Vidovec ukratko je prezentirao prijedlog Odluke budući su materijal u pisanom obliku zaprimili svi članovi Općinskog vijeća.

Krunoslav Bistrović predsjednik Općinskog vijeća:

„Da li ima pitanja i potrebe za diskusijom. Nema, dajem takav prijedlog na glasanje“.

Tko je za : 12 članova Vijeća

Tko je protiv : 0

Ima li suzdržanih : 0

**Krunoslav Bistrović predsjednik Općinskog** **vijeća konstatirao je da je Odluka o davanju pozitivnog mišljenja o ulasku u obuhvat većeg urbanog područja grada Varaždina** **prihvaćena jednoglasno, sa 12 glasova od 12 prisutnih članova Općinskog vijeća.**

**Točka 10.**

**Prijedlog Odluke o prodaji nekretnine k.č.br. 125 k.o. Vidovec**

Krunoslav Bistrović predsjednik Općinskog vijeća:

„Prelazimo na desetu točku, a to je ova nadopuna dnevnog reda, znači prijedlog Odluke o prodaji nekretnine koja je u vlasništvu Općine.“

Bruno Hranić načelnik Općine Vidovec ukratko je pojasnio o kojem zemljištu se točno radi i gdje se nalazi.

Krunoslav Bistrović predsjednik Općinskog vijeća:

„Da li ima pitanja po ovoj točci?“

U raspravi oko početne prodajne cijene nekretnine sudjelovali su članica Vijeća Ljubica Hosni, Krunoslav Bistrović predsjednik Općinskog vijeća i načelnik Općine Vidovec Bruno Hranić.

Krunoslav Bistrović predsjednik Općinskog vijeća:

„Ima još netko, ako nema dajem ovu Oduku o prodaji nekretnine na glasovanje. Tko je za takvu odluku po početnoj cijeni od 37.000,00 kn. Molim da se izjasnimo svi.“

Tko je za : 11 članova Vijeća

Tko je protiv : 0

Ima li suzdržanih : 1 član Vijeća

**Krunoslav Bistrović predsjednik Općinskog** **vijeća konstatirao je da je Odluka o prodaji nekretnine k.č.br. 125 k.o. Vidovec prihvaćena, sa 11 glasova od 12 prisutnih članova Općinskog vijeća.**

**Točka 11.**

**Razno.**

**Krunoslav Bistrović predsjednik Općinskog** **vijeća:**

„Prelazimo na točku razno, prije toga bi vas zamolio i podsjetio da potpišemo izjave na ovoj sjednici i ostavimo“.

**Bruno Hranić načelnik Općine Vidovec;**

„Pod točkom razno najčešće rješavamo zamolbe. Imamo tri zamolbe. Prva je od Črnila Antuna iz Nedeljanca. Čovjek živi kako živi, ima 900 kn mjesečne socijalne naknade i trebala bi mu pomoć oko sanacije krovišta. Prijedlog je da bi mu Općina kupila materijal u iznosu od 3.000,00 kuna“.

U raspravu oko dodjele pomoći ispred DVD-a Nedeljanec-Prekno uključio se i član Vijeća Nikola Pozder.

**Bruno Hranić načelnik Općine Vidovec;**

Dali se slažete da se kupi materijal za sanaciju krovišta kuće?“.

**Krunoslav Bistrović predsjednik Općinskog** **vijeća:**

„Konstatiram da je prijedlog jednoglasno prihvaćeni“.

**Bruno Hranić načelnik Općine Vidovec;**

„Druga zamolba je od Marine Ptiček iz Nedeljanca za financijsku pomoć u nabavi glazbenog instrumenta-klavira za kćer Lauru Ptiček. U zamolbi je navela da je Laura učenica Glazbene škole u Varaždinu te da je izuzetno talentirana što dokazuju njezina priznanja i diplome sa natjecanja u klaviru. U svrhu daljnjeg školovanja i usavršavanja, a prema preporuci profesora, Lauri je kupljen kvalitetan klavir vrijednosti 3.999,00 eura. Predlažem da joj se pomogne sa iznosom od 3.000,00 kuna“.

**Krunoslav Bistrović predsjednik Općinskog** **vijeća:**

„Tko je za to da se Lauri financijski pomogne?“. Konstatiram jednoglasno“.

**Bruno Hranić načelnik Općine Vidovec;**

„I još jedna zamolba, ali bi ipak sačekao, radi se o Gordani Habulan iz Budislavca, za nabavu slušnog aparata koji je jako skupi. Predlažem da se prvo raspitamo da li ima pravo preko Zavoda za zdravstveno osiguranje, koliko je njihovo učešće i kakav aparat treba, pa da onda mi pomognemo koliko možemo pomoći na sljedećoj sjednici Vijeća“.

U raspravu uključio se član Općinskog vijeća Nikola Pozder.

**Krunoslav Bistrović predsjednik Općinskog** **vijeća:**

„Stavit ćemo onda to na drugu sjednicu“.

**Mateja Novak viši stručni suradnik za financije i proračun:**

„Ja bi samo dala podatak iz točke 5. za bojenje zidova koji su koštali 23.820,00 kuna.“

**Ljubica Hosni članica Općinskog vijeća:**

„Imam jedno pitanje, da li postoji kakva odluka koju je donijelo Općinsko vijeće ili mogućnost da Općinsko vijeće donese odluku da načelnik ima pravo do cca 5.000,00 kuna odobriti pomoć na temelju pravovaljane dokumentacije koju dobi uz uvjet da o tome obavijesti na sljedećoj sjednici Vijeće. Mi imamo sjednicu Vijeća u razmaku od možda tri mjeseca, a recimo nekom čovjeku koji dobiva mirovinu tisuću kuna i treba si nekaj platiti i ako stvarno postoje razlozi da mu se 2-3 tisuće kuna isplati, da Općina može pomoći, da li je to izvedivo da mi na takav način se postavimo?“

**Bruno Hranić načelnik Općine Vidovec:**

„Postoji odluka o tome i neke stvari ja rješavam ako ima netko teži slučaj za liječenje, kupnju lijekova ili kupnju hrane, platimo dug za smeće, telefon, struju, al recimo ovakve stvari donacije ne možemo bez odluke Vijeća. Postoji odluka o socijalnoj skrbi gdje su propisani uvjeti na temelju koje se te stvari rješavaju“.

**Krunoslav Bistrović predsjednik Općinskog** **vijeća:**

„Da li ima netko još neka pitanja. Ako nema zatvaram 3. sjednicu Općinskog vijeća Općine Vidovec“.

Sjednica Općinskog vijeća Općine Vidovec završila je u 20,00 sati.

Općinsko vijeće Općine Vidovec

Predsjednik

Krunoslav Bistrović

Zapisničarka

Andreja Peharda